**Ministru kabineta rīkojuma projekta**

**„Par ilgtermiņa saistību precizēšanu”**

**sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks | Ministru kabineta rīkojuma projekts „Par ilgtermiņa saistību precizēšanu” izstrādāts ar mērķi precizēt Valsts ieņēmumu dienesta (turpmāk – VID) administratīvās ēkas Talejas ielā 1, Rīgā, nomas maksas ilgtermiņa saistības, kā arī aktualizēt nekustamā īpašuma Talejas ielā 1, Rīgā, nomas maksas un saistīto izdevumu sadalījumu (apsaimniekošanas izmaksas iekļaut nomas maksā un no nomas maksas izslēgt nekustamā īpašuma nodokļa kompensāciju un apdrošināšanas izdevumus, kas maksājami papildus nomas maksai to faktiskā apmērā).  Ministru kabineta rīkojums stāsies spēkā tā parakstīšanas brīdī. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Finanšu ministrijas (VID) un valsts akciju sabiedrības “Valsts nekustamie īpašumi” (turpmāk – VNĪ)) iniciatīva. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar 2014.gada 30.aprīlī VNĪ un VID noslēgtā Telpu Talejas ielā 1, Rīgā apakšnomas līguma Nr.7-2-14-818 (ar 30.12.2014., 06.01.2016., 15.01.2016., 01.09.2017., 29.09.2017., 09.11.2018. un 21.12.2018. grozījumiem; turpmāk – Nomas līgums) nosacījumiem VID lieto VNĪ īpašumā esošo nekustamā īpašuma (nekustamā īpašuma kadastra Nr.0100 085 2143) Talejas ielā 1, Rīgā, kas sastāv no zemes vienības (zemes vienības kadastra apzīmējums 0100 085 2143) un biroja ēkas (būves kadastra apzīmējums 0100 085 2143 001), daļu – telpas ar kopējo platību 36 734,49 m2, nomnieka vajadzībām atvēlētās autostāvvietas un telpās esošo VNĪ piederošo kustamo mantu[[1]](#footnote-1). Nomas līgums noslēgts uz termiņu līdz 2044.gada 29.aprīlim.  Saskaņā ar Ministru kabineta 2018.gada 19.decembra rīkojumu Nr.709 “Par Valsts ieņēmumu dienesta administratīvās ēkas Talejas ielā 1, Rīgā, ilgtermiņa saistību precizēšanu” Finanšu ministrijas budžeta programmā 33.00.00 “Valsts ieņēmumu un muitas politikas nodrošināšana” ir noteikts ilgtermiņu saistību apmērs nomas maksas izdevumu segšanai 2019.-2043.gadā 5 591 901 *euro* katru gadu un 2044.gadā (trīs maksājumiem) 1 382 443 *euro*.  Ar 2018.gada 16.novembra vēstuli Nr.1.1-2.1.2/2220 Nodarbinātības valsts aģentūra informējusi VNĪ, ka klientu apkalpošana Talejas ielā 1, Rīgā, tiks pārtraukta ar 2018.gada 31.decembri un jauna vienošanās par Telpu nomu netiks slēgta, jo klientu plūsma Talejas ielā 1, Rīgā, ir salīdzinoši neliela. Ievērojot minēto un līguma nosacījumus ar 2019.gada 4.janvāra pieņemšanas - nodošanas aktu Nodarbinātības valsts aģentūra tai iznomātās telpas 36 m2 platībā nodeva VNĪ. Ievērojot telpu novietojumu – atrašanos Valsts vienotā klientu apkalpošanas centrā, VID pārstāvji informējuši VNĪ pārstāvjus par nepieciešamību izmantot telpas VID funkcijām un pievienot attiecīgo platību Nomas līgumam. Vienlaikus, saistībā ar VNĪ biroja izbūvi nekustamajā īpašumā Talejas ielā 1, Rīgā, un nepieciešamību pēc papildu noliktavas telpas, VNĪ pārstāvji ir lūguši VID pārstāvjiem izvērtēt iespēju nodot VID lietošanā esošo 6.stāva telpu Nr.83 (11.6 m2 platībā) VNĪ. VID pārstāvji ir snieguši apstiprinošu atbildi par telpas nodošanu VNĪ. Pēc atbrīvoto telpu pievienošanas VID iznomātajai telpu platībai (VID nomas platības palielinājums 36 m2) un pēc VID lietošanā esošās 6.stāva telpas Nr.83 nodošanas VNĪ lietošanā (VID nomas platības samazinājums 11,6 m2), faktiskais VID lietošanā nododamo telpu platību palielinājums salīdzinājumā ar Nomas līgumā noteikto telpu platību ir 24,4 m2. Faktiskās izmaiņas telpu lietojumā veiktas 2019.gada 1.oktobrī.  Saskaņā ar iepirkuma (identifikācijas Nr. VNĪ/2019/4/4-1/AK-7) rezultātiem, VNĪ 2019.gada 13.maijā noslēgusi Līgumu par nekustamā īpašuma Rīgā, Talejas ielā 1, un tai blakus esošās teritorijas Rīgā, Ķīšezera ielā 27, apsaimniekošanu, kas paredz telpu uzkopšanas, teritorijas uzkopšanas un teritorijas labiekārtojuma uzturēšanas un inženierkomunikāciju tehniskās apkopes un remontdarbu pakalpojuma nodrošināšanu.  Ņemot vērā noslēgtā līguma nosacījumus, VNĪ aktualizēja nekustamā īpašuma Talejas ielā 1, Rīgā, nomas maksas un saistīto izdevumu sadalījumu:   * apsaimniekošanas izdevumus sadalot proporcionāli platībai, kuru aizņem dažādu veidu telpas un iekļaujot šos izdevumus nomas maksā; * izslēdzot no nomas maksas nekustamā īpašuma nodokļa kompensāciju un apdrošināšanas izdevumus, kas maksājami papildus nomas maksai to faktiskā apmērā.   Ministru kabineta rīkojuma projekta tiesiskā regulējuma mērķis un būtība ir palielināt ilgtermiņa saistības VID administratīvās ēkas Talejas ielā 1, Rīgā, nomas maksas segšanai, pārdalot finansējumu no budžeta programmas 33.00.00 „Valsts ieņēmumu un muitas politikas nodrošināšana”, lai VID varētu apmaksāt nomas objekta Talejas ielā 1, Rīgā nomas maksā iekļautos apsaimniekošanas izdevumus. Finansējums 17 080 euro apmērā nekustamā īpašuma nodokļa kompensācijas un apdrošināšanas izdevumus segšanai, izslēdzot tos no nomas maksas (ilgtermiņa saistībām) tiks pārdalīts budžeta programmas 33.00.00 „Valsts ieņēmumu un muitas politikas nodrošināšana” ietvaros. |
| 3. | Projekta izstrādē iesaistītās institūcijas un publiskas personas kapitālsabiedrības | Finanšu ministrija, VID, VNĪ. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2019. | | Turpmākie trīs gadi (*euro*) | | | | |
| 2020. | | 2021. | | 2022. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | izmaiņas, salīdzinot ar vidēja termiņa budžeta ietvaru 2021. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 5 591 901 | 0 | 5 591 901 | 0 | 5 591 901 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 5 591 901 | 0 | 5 591 901 | 0 | 5 591 901 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 5 591 901 | 968 587 | 5 591 901 | 957 201 | 5 591 901 | 957 201 | 957 201 |
| 2.1. valsts pamatbudžets | 5 591 901 | 968 587 | 5 591 901 | 957 201 | 5 591 901 | 957 201 | 957 201 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | -968 587 | 0 | -957 201 | 0 | -957 201 | -957 201 |
| 3.1. valsts pamatbudžets | 0 | -968 587 | 0 | -957 201 | 0 | -957 201 | -957 201 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | +968 587 | X | +957 201 | X | +957 201 | +957 201 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Detalizēta informācija par nomas un citu maksājumu izmaiņām norādīta anotācijas pielikumā. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. | | | | | | |
| 8. Cita informācija | Rīkojuma projektā paredzētais finansējums ilgtermiņa saistību pasākumam “VID ēkas Rīgā, Talejas ielā 1, telpu nomas maksas izdevumu segšanai” tiks nodrošināts VID budžeta programmas 33.00.00 „Valsts ieņēmumu un muitas politikas nodrošināšana” piešķirto līdzekļu ietvaros. | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Finanšu ministrija, VNĪ, VID. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Finanšu ministrs J.Reirs

Ņetjosins

67120246, Aleksejs.Netjosins@vid.gov.lv

1. Saskaņā ar Pievienotās vērtības nodokļa (turpmāk – PVN) likuma 34.panta septītajā daļā noteikto, ar PVN apliekamā vērtība ir visi nomas līgumā noteiktie maksājumi. [↑](#footnote-ref-1)